पाएं अपने शहर की ताज़ा ख़बरें और फ्री ई-पेपरडाउनलोड करें
दुनिया की 7 बड़ी आर्थिक महाशक्तियों (G7) के विदेश मंत्रियों की बैठक लंदन में जारी है। भारतीय प्रतिनिधिमंडल का नेतृत्व विदेश मंत्री एस जयशंकर कर रहे हैं, लेकिन भारतीय प्रतिनिधिमंडल के दो सदस्यों के पॉजिटिव पाए जाने के बाद बुधवार को जयशंकर इस मीटिंग में वर्चुअली शामिल हुए। इसका फोटो भी उन्होंने सोशल मीडिया पर शेयर किया। 3 मई को G7 की मीटिंग शुरू हुई थी और बुधवार को इसका आखिरी दिन था। हालांकि, मीटिंग के कुछ देर बाद न्यूज एजेंसी ने सूत्रों के हवाले से दावा किया कि भारतीय प्रतिनिधिमंडल के सभी सदस्यों की टेस्ट रिपोर्ट निगेटिव है और ये सभी वैक्सीन लगवा चुके हैं।
ब्रिटिश मीडिया ने दी जानकारी
‘स्काय न्यूज’की एक रिपोर्ट के मुताबिक, मंगलवार को भारतीय प्रतिनिधिमंडल के दो सदस्य पॉजिटिव पाए गए थे। इसके बाद जयशंकर ने मीटिंग के बाकी हिस्से को वर्चुअली अटैंड करने का फैसला किया। जयशंकर ने खुद भी सोशल मीडिया पर इस बारे में जानकारी दी थी। उन्होंने कहा- हमें मंगलवार को इस बारे में जानकारी मिली कि दल के कुछ सदस्य संभवत: कोरोना संक्रमित हैं। ऐहतियात के तौर पर मैंने इस मीटिंग में अब वर्चुअली शामिल होने का फैसला किया है।
भारत को खास तौर पर न्योता दिया गया है
G7 मीटिंग की मेजबानी ब्रिटेन कर रहा है। अध्यक्ष के पास कुछ विशेष अधिकार होते हैं। ब्रिटेन ने इन्हीं अधिकारों को इस्तेमाल करते हुए भारत को इस मीटिंग में शामिल होने के लिए विशेष रूप से न्योता दिया था। ब्रिटिश प्रधानमंत्री बोरिस जॉनसन ने खुद इसकी जानकारी संसद में दी थी। इसके बाद उन्होंने प्रधानमंत्री नरेंद्र मोदी को फोन पर यह जानकारी दी। जॉनसन पिछले हफ्ते भारत यात्रा पर आने वाले थे, लेकिन भारत में संक्रमण के हालात को देखते हुए उनकी यात्रा रद्द कर दी गई।
अमेरिकी विदेश मंत्री से मुलाकात
जयशंकर इन दिनों लंदन में ही हैं। सोमवार को उन्होंने अमेरिकी विदेश मंत्री एंटनी ब्लिंकन से मुलाकात की थी। दो साल में यह पहला मौका है जब G7 के विदेश मंत्री व्यक्तिगत तौर पर इस मीटिंग में शामिल हो रहे हैं।
G7 में यह देश शामिल
अमेरिका
फ्रांस
ब्रिटेन
जापान
जर्मनी
इटली
कनाडा
(यूरोपियन यूनियन का प्रतिनिधि ऑब्जर्वर के तौर पर शामिल होता है। भारत को विशेष रूप से आमंत्रित किया गया है।)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva kas_Deva npi_Deva awa_Deva awa_Deva awa_Deva awa_Deva hin_Deva zho_Hant eng_Latn